希威森：同祥和順上場係強組賽事！
2024年05月18日 13:41
東網電視
更多新聞短片
第9場三班1200米「同祥和順」上仗初跑三班最後得季軍。
希威森至5月1日贏完「黃腳鱲」之後，差唔多兩個星期未有頭馬進帳，不過騎者現時已站穩陣腳，得到一定支持，加上季內暫時32W絕不失禮。今期沙田日賽，連同補出嘅「萬事有」，希威森騎9駒上陣。其中列陣第9場三班1200米「同祥和順」，上仗初上三班出戰同程，喺黏地作戰只負1乘跑入季軍，表現出色。
今次「同祥和順」再戰，希威森表示上次「同祥和順」喺強組出戰，該仗跑第2嘅「占士德」、第4名嘅「福星」、第5名嘅「駿奕快車」都係成績穩定，當中「駿奕快車」再出已經補中，證明上場水準唔差。而「同祥和順」本身有質素，但前仗大勝後加咗好多分，上仗跑完第3亦都再加1分，但以「同祥和順」質素，當然喺現時評分有競爭能力，況且馬兒仲有得繼續成長。騎者又認為，現時「同祥和順」跑1200米應為最佳路程，因為馬匹有天生前速，今仗賽前備戰進度良好，有信心佢仍可交出佳績。